Reede lõunast tegelesin peoperenaise soovil talle peo peaüllatuse-peakingituse osalise muretsemisega ehk ajasin välja materjalid, vahendid ja tehnika, et laupäeva pealelõunal saaks suur osa osalevast naisseltskonnast pühenduda klaasvitraaži  valmistamisele. Huvi oli tulnud kohalike poolt ja tegevus ise toimus siis keset taluhoovi suure muruplatsi keskele improviseeritud töölaual, päike lagipähe säramas ja jahe tuul selga paitamas. Töid juhendas aastaid vitraažide valmistamisega leiba teeninud meie ühine sõber P. Valmis vitraažideni jõudis õhtusöögi alguseks küll ainult 3 naist, nende seas perenaine:) Aga kui palju elevust ja vahedust see üritusele tõi…igati kordaläinud vahepala, hindas täna sünnipäevalaps.